Dins el programa *Erasmus +* es plantegen diferents objectius generals com són contribuir a l'Estratègia Europa 2020 per al creixement, l'ocupació, la justícia social i la inclusió, i als objectius del marc estratègic per a la cooperació europea en l'àmbit de l'educació i la formació . Erasmus + vol també promoure el desenvolupament sostenible dels països associats en l'àmbit de l'educació superior i contribuir a la realització dels objectius de l'estratègia de la UE per a la joventut.

Referent als objectius específics, entre d’altres, destaquem, en el nostre cas: *“Promoure la cooperació i la mobilitat amb els països associats de la UE”.*

L’inici d’aquest projecte europeu es va iniciar durant el curs passat, prèvia sol·licitud del centre i amb l’acceptació de la mateixa per desenvolupar-lo durant aquest curs 2018/2019.

El projecte contempla diverses períodes de mobilitat, on estudiants i professors viatgen d’un destí cap a l’altre, i on les famílies d’alumnes acullen als estudiants nouvinguts.

L’equip docent, amb ganes d’aprofitar una oportunitat com aquesta, que pot ser única, amb coneixement de la dedicació i l’esforç que implicaria, conscients de possibles limitacions, però amb molta il·lusió també, acceptàrem aquest nou repte.

En el cas del nostre institut, l’Institut Flix, el projecte consisteix a desenvolupar, dins de diferents matèries curriculars de tercer d’ESO, un pla d’empresa junt a la simulació d’activitat (com si de la creació i funcionament d’una empresa real es tractara), dedicada a la producció manual de sabó, juntament amb estudiants danesos, i realitzant intercanvi de coneixements, idees i processos, en idioma anglès, a més de la interrelació de cultures i experiències que suposa un gran valor afegit al treball fet en comú.

El que es pretén és l’assoliment dels continguts, mitjançant la recerca activa, els coneixements dels procediments i del saber fer (*know how / savoir faire*) i l’actitud emprenedora, treball en equip, i el desenvolupament personal dels alumnes. Tot això allunyat de la memorització de definicions, classificacions i característiques (que els facilita qualsevol de tants llibres del mercat), en un entorn empresarial molt proper de la realitat, on el treball de grup del dia a dia suposa la principal metodologia d’aprenentatge.

L’objectiu és que els alumnes, tinguin les capacitats necessàries per afrontar alguns dels reptes laborals i personals de la nostra societat futura, que estarà plena d’incògnites (com està l’actual també), i sàpiguen trobar les seves pròpies respostes i vies de solució, que ben segur no trobaran en cap definició de cap llibre, però a la que aquest projecte, sense dubte, haurà contribuït, i que intentarem recorden com aquelles classes de realitat, i no aquelles matèries amb temaris espessos i proves eliminatòries realitzades amb temor del suspens, ja que com tots els docents sabem: l’autèntica nota no és la que nosaltres posem, sinó aquella que et proporciona la vida i quan més preparació es doti a l’alumne, amb major nota la superarà.